Daňové výdavky podľa zákona o dani z príjmov

Zákon o dani z príjmov pracuje len s pojmom výdavok.
Pod týmto pojmom rozumieme:
-výdavky uplatňované v jednoduchom účtovníctve ale aj náklady uplatňované v podvojnom účtovníctve.

Daňovým výdavkom sa rozumie výdavok (náklad) na dosiahnutie, zabezpečenie a udržanie príjmov preukázateľne vynaložený daňovníkom, zaúčtovaný v účtovníctve daňovníka alebo zaevidovaný v evidencii daňovníka.

Percentuálne výdavky 
môžu si ich uplatniť len FO a to :
a) pri príjmoch z podnikania z inej samostatnej zárobkovej činnosti a z prenájmu nehnuteľností a to vo výške 40 % zo sumy zdaniteľných príjmov.
b) pri ostatných príjmoch z príležitostnej poľnohospodárskej výroby, z lesného a vodného hospodárstva to vo výške 25 % zo sumy zdaniteľných príjmov.
Preukázateľné výdavky
môžu si ich uplatniť aj FO aj PO
FO, ktoré sa rozhodli uplatňovať preukázateľné výdavky musia viesť jednoduché alebo podvojné účt.
PO môžu pracovať len s preukázateľnými výdavkami a viesť účtovníctvo.
Preukázateľné výdavky sa môžu uplatniť len po splnení týchto pravidiel:
· že sú to výdavky na dosiahnutie, zabezpečenie a udržanie príjmov- sú to výdavky, ktoré priamo alebo nepriamo súvisia so zdaniteľnými príjmami,
· musí ísť o preukázateľný výdavok- daňový výdavok musí byť preukázateľný dokladom (výpisom z el. pokladnice, faktúrou, kúpnou zmluvou, VBÚ, ...). V prípade, že daňovník nevie vydokladovať výdavok alebo je doklad nečitateľný, pochybný, výdavok sa daňovo neuzná,
· výdavok musí byť zaúčtovaný v účtovníctve.
Zákon o dani z príjmov podrobne vymenúva výdavky, ktoré:
· budú daňovo uznané až na základe splnenia ďalších podmienok,
· nie sú vôbec daňovo uznané.
Výdavky daňovo uznané po splnení ďalších podmienok
a) ak vynaloženie výdavku limituje daňovníkovi iná právna norma, možno zahrnúť tento výdavok najviac do výšky tohto limitu. Napr. konces. poplatky, cestovné náhrady, výdavky na rekvalifikáciu, náhrada príjmu pri dočasnej neschopnosti zamestnancov, zdravotné a soc. poistenie ktoré platí zamestnávateľ za zamestnancov.
b) ak vynaložený výdavok musí splniť ďalšie podmienky, ktoré určuje samotný zákon o dani z príjmov, daňovo sa uzná až po splnení týchto podmienok a to v plnej výške alebo len vo výške stanoveného limitu. Napr. cestovné výdavky a výdavky na stravovanie daňovníkov a to konkrétne FO ktoré majú príjmy z podnikania a z inej samostatnej zárobkovej činnosti, výdavky na reklamu, výdavky na spotrebované pohonné látky, odpisy dlhodobého majetku s pod.
c) ak daňová uznateľnosť výdavku je viazaná na splnenie podmienky zaplatenia výdavku uzná sa do daňových výdavkov v tom zdaňovacom období v ktorom bola zrealizovaná jeho úhrada. napr. zmluvné pokuty, úroky a poplatky z omeškania, nájomné a provízia poskytnutá FO.
Daňovo neuznané výdavky
patria sem všetky výdavky, ktoré:
· negujú základné pravidlo v akomkoľvek bode,
· nesplnili ďalšie zákonom požadované podmienky,
· presiahli zákonom povolený limit.
Popri tejto skupine nedaňových výdavkov existujú aj ďalšie, ktoré zákon neuznáva aj napriek tomu, že splnili základné pravidlo. Ide napr. o výdavky:
1. výdavky na obstaranie DM,
2. výdavky na reprezentáciu a osobné spotrebu- ale daňovým výdavkom sú reklamné predmety označené obchodným menom alebo ochrannou známkou v hodnote neprevyšujúcej 16,60 € na 1 predmet,
3. sankcie uložené štátnymi inštitúciami a zdravotnými poisťovňami,
4. výdavky vynaložené na dosahovanie príjmov oslobodených od dane resp. príjmov ktoré nie sú základom dane
5. poskytnuté dary,
6. dane platené za iného daňovníka a daň z príjmov. a ďalšie výdavky podľa daňového zákona.
Vysvetlite prečo nie sú nasledovné výdavky daňovými výdavkami!
1. výdavok 3000 € na obstaranie potravinárskeho stroja- lebo sú to výdavky na obstaranie DM, a ten sa odpisuje.
2. drobný dar- poskytnuté dary nie sú výdavkom
3. reklamný predmet neoznačený obchodným menom v hodnote 13 € - lebo nie je označený obchodným menom.
4. cestovné vyplatené zamestnancovi nad limit zákona o ces. náhradách- pretože výdavok na cestovné sa môže uplatniť len do limitu uvedeného v zákone.
5. vyplácaný podiel na zisku z akciovej spoločnosti- možno uplatniť výdavky  vo výške úhrnu obstarávacích cien akcií


